
เริ่มประชุมเวลา  ๑๐.๓๐  น.
นางสุขิตา  ศรีสุวรรณ
เมื่อที่ประชุมพร้อม  เลขานุการสภาเชิญสมาชิกรายงานตัวตามลำดับหมู่บ้าน  หลังจากนั้นเลขานุการสภาอ่านประกาศสภาองค์การบริหารส่วนตำบลท่ายาง  เรื่อง เรียกประชุมสภาองค์การบริหารส่วนตำบลท่ายาง  สมัยสามัญ  สมัยที่ ๓  ประจำปี พ.ศ. ๒๕๕๖  ตามที่มติที่ประชุมสภา อบต. ท่ายางได้กำหนดประชุมสภาสมัยสามัญ  สมัยที่ ๑  ประจำปี  พ.ศ. ๒๕๕๖  ได้กำหนดวันเริ่มสมัยสามัญ  สมัยที่ ๑  ในวันที่ ๑  กุมภาพันธ์  พ.ศ. ๒๕๕๖
อาศัยอำนาจตามความในมาตรา  ๕๔  แห่งพระราชบัญญัติสภาตำบลและองค์การบริหารส่วนตำบล  พ.ศ. ๒๕๓๗  ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๖) พ.ศ. ๒๕๕๒  ประกอบกับข้อ  ๒๒  ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น  พ.ศ. ๒๕๔๗  จึงเรียกประชุมสภาองค์การบริหารส่วนตำบลท่ายาง  สมัยสามัญ  สมัยที่ ๓  ประจำปี  พ.ศ. ๒๕๕๖  ตั้งแต่วันที่ ๑  เดือนสิงหาคม  พ.ศ. ๒๕๕๖  เป็นต้นไป  จึงประกาศให้ทราบโดยทั่วกัน  







ประกาศ ณ  วันที่ ๓๐  กรกฎาคม  พ.ศ. ๒๕๕๖  



นายประเสริฐ  ศรีเทพ  ประธานสภาองค์การบริหารส่วนตำบลท่ายาง     หลังจากนั้นเลขานุการสภาฯ ได้อ่านหนังสือนัดประชุมสภาฯ ซึ่งนัดประชุมในวันอังคาร  ที่ ๑๓  เดือน สิงหาคม  พ.ศ. ๒๕๕๖  เวลา  ๑๐.๓๐ น.  ณ ห้องประชุมสภาองค์การบริหารส่วนตำบลท่ายาง  และเมื่ออ่านหนังสือนัดประชุมเป็นที่เรียบร้อย  ได้เชิญประธานสภาองค์การบริหารส่วนตำบลท่ายาง  แล้วเปิดการประชุมและประชุมตามระเบียบวาระ





นายประเสริฐ  ศรีเทพ
ท่านสมาชิกสภาองค์การบริหารส่วนตำบลทุกท่าน  ท่านผู้บริหาร  ผมขอเปิดการประชุมสภาสมัยสามัญ  สมัยที่ ๓  ครั้งที่ ๑ประจำปี  พ.ศ. ๒๕๕๖  ซึ่งวันนี้ตรงกับ    วันอังคาร  ที่ ๑๓  เดือน สิงหาคม  พ.ศ. ๒๕๕๖  การประชุมสภาองค์การบริหารส่วนตำบลท่ายางวันนี้มีระเบียบวาระดังนี้




    ระเบียบวาระที่ ๑  เรื่องที่ประธานแจ้งให้ที่ประชุมทราบ






- ไม่มี






    ระเบียบวาระที่ ๒  เรื่องรับรองรายงานการประชุมครั้งที่ผ่านมา
- รับรองรายงานการประชุมสภาสมัยสามัญ  สมัยที่ ๒  ครั้งที่ ๑  ประจำปี  พ.ศ. ๒๕๕๖  เมื่อวันที่ ๑๔  เดือน พฤษภาคม          พ.ศ. ๒๕๕๖
                        
ระเบียบวาระที่ ๓  เรื่องเพื่อพิจารณา

๓.๑ ขอความเห็นชอบร่างแผนพัฒนาสามปี(พ.ศ.๒๕๕๖ – ๒๕๕๘) ฉบับเพิ่มเติม  ฉบับที่ ๒
๓.๒ การขออนุมัติโอนงบประมาณรายจ่ายประจำปีงบประมาณ พ.ศ. ๒๕๕๖  เพื่อไปตั้งจ่ายเป็นรายการใหม่  ๒  โครงการ  ดังนี้
 ๑. โครงการก่อสร้างถนน คสล. สาย ๔๐๓๘ บ้านทางข้าม หมู่ที่ ๒    ๒. โครงการก่อสร้างทางลาดสำหรับผู้พิการ อบต. ท่ายาง
๓.๓ การขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ  พ.ศ. ๒๕๕๖  โครงการก่อสร้างหอกระจายข่าวประจำหมู่บ้าน  หมู่ที่ ๓,๔,๕,๖,๗  และ ๑๐ 

ระเบียบวาระที่ ๔ เรื่องอื่นๆ (ถ้ามี)
ระเบียบวาระที่ ๑
เรื่องที่ประธานแจ้งให้ที่ประชุมทราบ

- ไม่มี -
ระเบียบวาระที่ ๒
เรื่องรับรองรายงานการประชุมครั้งที่ผ่านมา  




 -- เป็นการรับรองรายงานการประชุมสภาสมัยสามัญ  สมัยที่ ๒  ครั้งที่ ๑  ประจำปี พ.ศ. ๒๕๕๖  เมื่อวันที่  ๑๔  เดือน พฤษภาคม  พ.ศ. ๒๕๕๖  ซึ่งได้แจกให้ท่านสมาชิกสภา อบต. ทุกท่านแล้ว  ไม่ทราบมีสมาชิก อบต. ท่านใดจะแก้ไขหรือเพิ่มเติมรายงานการประชุมหรือไม่  ถ้าไม่มีการแก้ไขถือว่าที่ประชุมรับรองถูกต้อง
มติที่ประชุม
รับรองถูกต้อง




ระเบียบวาระที่ ๓
เรื่องเพื่อพิจารณา








๓.๑  พิจารณาเห็นชอบร่างแผนพัฒนาสามปี(พ.ศ. ๒๕๕๖ – พ.ศ. ๒๕๕๘) เพิ่มเติม  ฉบับที่ ๒  ขอเชิญท่านนายกชี้แจง
นายสุเมธ  หลุ่ยจิ๋ว
ชี้แจง  ท่านประธานสภาและสมาชิกสภา อบต. ทุกท่าน  วันนี้ผมมีเรื่องนำเข้าที่ประชุมสภาเพื่อพิจารณา









๑. การขอความเห็นชอบร่างแผนพัฒนาสามปี(พ.ศ.๒๕๕๖ – ๒๕๕๘) เพิ่มเติม(ฉบับที่ ๒)  








การเพิ่มเติมแผนในครั้งนี้เกิดจากเหตุผลความจำเป็นเพื่อต้องการบรรเทาความเดือดร้อนของประชาชน  หมู่ที่ ๑  เนื่องจากน้ำประปาบาดาลที่ใช้ในหมู่บ้านน้ำหมดประชาชนไม่มีน้ำใช้และมีเหตุผลความจำเป็นอื่นๆ เพื่อประโยชน์ในการบริหารราชการ  การเพิ่มเติมแผนพัฒนาสามปี(พ.ศ.๒๕๕๖ – ๒๕๕๘) ฉบับที่ ๒  มีทั้งหมด  ๖  โครงการ  ดังนี้









๑. โครงการขุดเจาะบ่อบาดาลบ้านบางตะเภา  หมู่ที่ ๑  ตำบลท่ายาง  พร้อมปรับปรุงระบบกรองน้ำดิบ








๒. โครงการติดมุ้งลวดอาคารศูนย์พัฒนาเด็กเล็กบ้านจุฬาภรณ์พัฒนา ๑


๓. โครงการก่อสร้างอ่างล้างมือศูนย์พัฒนาเด็กเล็กบ้านจุฬาภรณ์พัฒนา ๑


๔. โครงการก่อสร้างทางลาดสำหรับผู้พิการ อบต. ท่ายาง




๕. โครงการก่อสร้างอาคารห้องประชุมสภาฯ และห้องเก็บพัสดุ



๖. โครงการก่อสร้างอาคารโรงรถ   





ส่วนการเพิ่มเติมแผนพัฒนา  มีกระบวนการขั้นตอนดังนี้





๑. คณะกรรมการจัดทำแผนพัฒนาท้องถิ่นร่างแผนพัฒนาสามปีที่เพิ่มเติมหรือเปลี่ยนแปลงพร้อมเหตุผลและความจำเป็นเสนอคณะกรรมการพัฒนาท้องถิ่น



๒. คณะกรรมการพัฒนาท้องถิ่นพิจารณาร่างแผนพัฒนาสามปีที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น






๓. ผู้บริหารท้องถิ่นพิจารณาอนุมัติร่างแผนพัฒนาสามปีที่เพิ่มเติมหรือเปลี่ยนแปลงและประกาศใช้แผนพัฒนาสามปีที่เพิ่มเติมหรือเปลี่ยนแปลง



สำหรับองค์การบริหารส่วนตำบลให้ผู้บริหารท้องถิ่นเสนอร่างแผนพัฒนาสามปีที่เพิ่มเติมหรือเปลี่ยนแปลงต่อสภา อบต. เพื่อให้ความเห็นชอบก่อนแล้วผู้บริหารท้องถิ่นจึงพิจารณาอนุมัติและประกาศใช้ต่อไป





การเพิ่มเติมแผนพัฒนาสามปี(พ.ศ. ๒๕๕๖ – ๒๕๕๘) ฉบับที่ ๒  ได้ผ่านกระบวนการดังกล่าวข้างต้นเป็นที่เรียบร้อยแล้ว  โดยผ่านความเห็นชอบจากคณะกรรมการพัฒนา อบต. ท่ายางในการประชุมคณะกรรมการพัฒนา อบต. ท่ายาง  เมื่อวันที่ ๒  สิงหาคม  ๒๕๕๖  ที่ผ่านมา  สำหรับวันนี้นำเข้าที่ประชุมสภาเพื่อให้ที่ประชุมสภาให้ความเห็นชอบก่อนที่อนุมัติและประกาศใช้แผนพัฒนาดังกล่าวต่อไป  หวังว่าท่านสมาชิกทุกท่านให้ความเห็นชอบ
นายประเสริฐ  ศรีเทพ
ท่านนายก อบต. ก็ได้ชี้แจงเหตุผลในการขอเพิ่มเติมแผนพัฒนาสามปีไปแล้ว  ท่านสมาชิกท่านใดจะอภิปรายเชิญครับ
นายสากล  ชมบุตร
อภิปราย  ตามที่ท่านนายก อบต. ได้ชี้แจงร่างแผนพัฒนาสามปี(พ.ศ.๒๕๕๖ – ๒๕๕๘)เพิ่มเติม  ฉบับที่ ๒  ผมเห็นด้วย  แต่อยากมีข้อเสนอแนะโครงการขุดเจาะบ่อบาดาลบ้านบางตะเภา  หมู่ที่ ๑  ตำบลท่ายาง  เป็นโครงการที่จำเป็น  อยากให้ลงรายละเอียดการขุดเจาะบ่อบาดาล  เรื่องสเป็กของซับเมิร์สให้ระบุยี่ห้อ  อยากให้เป็นยี่ห้อเดียวกันทั้งตำบล  เวลาหมดสัญญาช่างสามารถดูได้  ตอนนี้ชำรุดบ่อย  ช่างของ อบต. แก้ไข(ซ่อม)ไม่ได้  เรื่องน้ำประปาชาวบ้านต้องใช้ทุกวัน  ถ้าเป็นสเป็กเดียวกัน  ยี่ห้อเดียวกัน  สามารถสับเปลี่ยนกันได้
นายประเสริฐ  ศรีเทพ
สมาชิก อบต. ท่านอื่นจะอภิปรายบ้างหรือไม่  ถ้าไม่มีท่านใดจะอภิปราย  ผมจะขอมติที่ประชุม  สมาชิกท่านใดเห็นชอบร่างแผนพัฒนาสามปี(พ.ศ. ๒๕๕๖ – ๒๕๕๘) เพิ่มเติม  ฉบับที่ ๒  โปรดยกมือครับ
มติที่ประชุม
เห็นชอบ  ๒๐  เสียง   งดออกเสียง  ๑  เสียง(ประธาน)  ไม่เห็นชอบ  ไม่มี

๓.๒  การขออนุมัติโอนงบประมาณรายจ่ายประจำปีงบประมาณ  พ.ศ. ๒๕๕๖  เพื่อไปตั้งจ่ายเป็นรายการใหม่  ๒  โครงการดังนี้






๑. โครงการก่อสร้างถนนคอนกรีตเสริมเหล็กสาย  ๔๐๓๘ – บ้านทางข้าม  หมู่ที่ ๒  ตำบลท่ายาง








๒. โครงการก่อสร้างทางลาดสำหรับผู้พิการ อบต. ท่ายาง



ขอเชิญท่านนายก อบต. ชี้แจง
นายสุเมธ  หลุ่ยจิ๋ว
ชี้แจง  ด้วยในข้อบัญญัติงบประมาณรายจ่ายประจำปีงบประมาณ  พ.ศ. ๒๕๕๖  องค์การบริหารส่วนตำบลท่ายางได้ตั้งงบประมาณหมวดค่าที่ดินและสิ่งก่อสร้าง  โครงการก่อสร้างถนนลาดยางแอสฟัสท์ติกคอนกรีตสายบ้านน้ำผุด – บ้านนายสุนทร  เสนเผือก  หมู่ที่ ๒  ตำบลท่ายาง  ขนาดผิดจราจรกว้าง  ๕.๐๐  เมตร  ระยะยาว  ๒๐๐  เมตร  หนาเฉลี่ย  ๐.๐๕  เมตร  หรือพื้นที่ไม่น้อยกว่า  ๑,๐๐๐  ตารางเมตร  ตีเส้นแบ่งผิวจราจรตามแบบมาตรฐานกรมทางหลวงชนบท  พร้อมป้ายประชาสัมพันธ์โครงการตามแบบมาตรฐาน  จำนวน  ๑  ป้าย  เป็นเงิน  ๖๐๘,๐๐๐  บาท  ตั้งจ่ายจากเงินอุดหนุน  และสภา อบต. ท่ายางได้ขออนุมัติโอนงบประมาณรายจ่ายไปตั้งจ่ายเป็นโครงการใหม่ในการประชุมสภา  สมัยสามัญ  สมัยที่ ๑  ประจำปี พ.ศ. ๒๕๕๖  เมื่อวันที่ ๑๕  เดือน กุมภาพันธ์  พ.ศ. ๒๕๕๖  โดยมีรายละเอียดดังนี้




โครงการก่อสร้างถนนคอนกรีตเสริมเหล็ก  สายบ้านน้ำผุด  หมู่ที่ ๒  ตำบลท่ายาง  ตั้งไว้  ๕๗๗,๐๐๐  บาท  ขนาดผิวจราจรกว้าง  ๔.๐๐  เมตร  ระยะทางยาว  ๑๐๐  เมตร  หนาเฉลี่ย  ๐.๑๕  เมตร  หรือพื้นที่ไม่น้อยกว่า  ๗๖๐  ตารางเมตร  ตามแบบที่ อบต. ท่ายางกำหนด  และเมื่อประมาณการแล้วเสร็จไม่สามารถดำเนินการได้  เนื่องจากคำนวณราคากลางผิดพลาด  อบต. ท่ายางจึงขออนุมัติโอนงบประมาณไปตั้งจ่ายเป็นรายการใหม่  ๒  โครงการ  ดังนี้







๑. โครงการก่อสร้างถนนคอนกรีตเสริมเหล็ก  สาย  ๔๐๓๘ – บ้านทางข้าม  หมู่ที่ ๒  ตำบลท่ายาง  ตั้งไว้  ๔๐๙,๐๐๐  บาท  ขนาดกว้างเฉลี่ย  ๔.๐๐  เมตร  หนาเฉลี่ย  ๐.๑๕  เมตร  ระยะทางยาวรวม  ๒๐๐  เมตร  หรือพื้นที่รวมไม่น้อยกว่า  ๘๐๐  ตารางเมตร  ลงไหล่ทางด้วยหินผุตามสภาพพื้นที่  รายละเอียดตามแบบแปลนที่ อบต. ท่ายางกำหนด  พร้อมติดตั้งป้ายประชาสัมพันธ์โครงการตามแบบมาตรฐาน  จำนวน  ๑  ป้าย










๒. โครงการก่อสร้างทางลาดสำหรับผู้พิการ อบต. ท่ายาง  ตั้งไว้  ๑๖๘,๐๐๐  บาท  โดยดำเนินการก่อสร้างทางลาด  คสล. ผิวกรวดล้าง  ราวสแตนเลส  หลังคากันสาด  ตามแบบที่ อบต. ท่ายางกำหนด  พร้อมติดตั้งป้ายประชาสัมพันธ์โครงการตามแบบมาตรฐาน  จำนวน  ๑  ป้าย



ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น  พ.ศ. ๒๕๔๑  และแก้ไขเพิ่มเติม  (ฉบับที่ ๒) และ (ฉบับที่ ๓)  พ.ศ. ๒๕๔๓  หมวด  ๔  การโอนและแก้ไขเปลี่ยนแปลงงบประมาณ  ข้อ  ๒๗  การโอนเงินงบประมาณรายจ่ายในหมวดค่าครุภัณฑ์  ที่ดิน  และสิ่งก่อสร้าง  ที่ทำให้ลักษณะ  ปริมาณ  คุณภาพ  เปลี่ยน  หรือโอนไปตั้งจ่ายเป็นรายการใหม่  ให้เป็นอำนาจอนุมัติของสภาท้องถิ่น  
นายประเสริฐ  ศรีเทพ
ท่านนายกก็ได้ชี้แจงเหตุผลในการขออนุมัติโอนเงินงบประมาณเพื่อไปตั้งจ่ายเป็นโครงการใหม่  สมาชิกท่านใดจะอภิปราย  ขอเชิญครับ
นายประดิษฐ์  ช่วยประคอง
อภิปราย  โครงการก่อสร้างถนน  คสล. หมู่ที่ ๒  ผมคิดว่าการจะให้แต่ละโครงการผ่านสภา  อยากให้เจ้าของพื้นที่มาชี้แจงด้วยว่าเขาต้องการหรือไม่ต้องการ  อย่างน้อยเจ้าของพื้นที่ต้องมาชี้แจงถึงความจำเป็น  ถ้าอยู่ๆ ให้สมาชิกสภาฯ อบต. เห็นชอบ  มันยังไงอยู่  ผมอยากให้เขาชี้แจง  ที่นายก อบต. ชี้แจง  ผมเห็นด้วย  ให้ประธานสภาฯ พิจารณาด้วย
นายสุเมธ  หลุ่ยจิ๋ว
ชี้แจง  โครงการก่อสร้างถนน  คสล. หมู่ที่ ๒  แต่เดิมที่ตั้งจ่ายในข้อบัญญัติปี ๕๖  เป็นโครงการถนนลาดยาง  งบประมาณ  ๖๐๘,๐๐๐  บาท  แล้วสมาชิก อบต. หมู่ที่ ๒ ทำเป็นหนังสือขอเปลี่ยนแปลงโครงการจากถนนลาดยางเป็นถนน คสล.  ซึ่งสภาได้ประชุมอนุมัติไปแล้วเมื่อ  ๑๕  กุมภาพันธ์  ๒๕๕๖  แต่พอจะประกาศสอบราคาจ้าง  ส่วนโยธาได้คิดราคากลางผิดพลาด  ทำให้ต้องมีการแก้ไขในรายละเอียดใหม่  ซึ่งนำเสนอสภาในวันนี้  ซึ่งเจ้าของพื้นที่ทั้งสองท่านเห็นด้วยในการโอนครั้งนี้  ส่วนสมาชิกสภาทั้ง ๒  ท่านไม่สามารถเข้าร่วมประชุมในวันนี้อาจมีภารกิจที่จำเป็น  สำหรับการเสนอญัตติวันนี้เป็นเรื่องของผู้บริหารเสนอขอให้สภา อบต. ท่ายางอนุมัติให้โอนงบประมาณ  หวังว่าสมาชิก อบต. คงเข้าใจ
นายสากล  ชมบุตร
อภิปราย  ผมดูรายละเอียดโครงการใหม่ที่ขออนุมัติโอนไปตั้งจ่ายเป็นรายการใหม่  ของเดิมระยะทาง  ๑๙๐  เมตร  ใช้งบประมาณ  ๕๗๗,๐๐๐  บาท  ส่วนโครงการที่ตั้งจ่ายใหม่  ระยะทาง  ๒๐๐  เมตร  มากกว่า  แต่ใช้งบประมาณน้อยกว่า  ที่ผิดพลาดรายละเอียดโครงการเดิมกับโครงการใหม่  ทำไมผิดพลาดเยอะ  ส่วนงบประมาณที่เหลือสามารถดำเนินการโครงการอื่นได้
นายประเสริฐ  ศรีเทพ
การประชุมสภาฯ ถ้าสมาชิก อบต. ท่านใดไม่มาควรจะมีใบลา  ท่านสมาชิก อบต.     หมู่ที่ ๔  พูดก็ถูก  ท่านนายก อบต. ชี้แจงก็ถูก  หวังว่าท่านสมาชิกสภาฯ อบต. คงเข้าใจ  ไม่ทราบมีสมาชิกท่านใดจะอภิปรายเพิ่มเติมอีกหรือไม่  ถ้าไม่มีผู้อภิปราย  ต่อไปผมจะมติ  สมาชิกท่านใดเห็นชอบอนุมัติให้โอนงบประมาณรายจ่ายประจำปีงบประมาณ  พ.ศ. ๒๕๕๖  โครงการก่อสร้างถนน คสล. สายบ้านน้ำผุด  งบประมาณ  ๕๗๗,๐๐๐  บาท  ไปตั้งจ่ายเป็นโครงการใหม่  ๒  โครงการ  คือ  ๑ โครงการก่อสร้างถนน คสล. ๔๐๓๘ – บ้านทางข้าม  หมู่ที่ ๒  ตำบลท่ายาง  งบประมาณ  ๔๐๙,๐๐๐  บาท  และโครงการที่ ๒  โครงการก่อสร้างทางลาดสำหรับผู้พิการ อบต. ท่ายาง  งบประมาณ  ๑๖๘,๐๐๐  บาท  รวมเป็นเงิน  ๕๗๗,๐๐๐  บาท  โปรดยกมือครับ
มติที่ประชุม
เห็นชอบ จำนวน  ๒๐  เสียง  งดออกเสียง  ๑  เสียง(ประธาน)  เห็นเป็นอย่างอื่น  ไม่มี

๓.๓ การขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ  พ.ศ. ๒๕๕๖  โครงการก่อสร้างหอกระจายข่าวประจำหมู่บ้าน  หมู่ที่ ๓,๔,๕,๖,๗  และ  ๑๐  ขอเชิญนายก อบต. ชี้แจง
นายสุเมธ  หลุ่ยจิ๋ว
ชี้แจง  การขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ  พ.ศ. ๒๕๕๖  โครงการก่อสร้างหอกระจายข่าวประจำหมู่บ้าน  หมู่ที่ ๓,๔,๕,๖,๗  และ ๑๐  ซึ่งในข้อบัญญัติงบประมาณรายจ่ายประจำปีงบประมาณรายจ่ายประจำปีงบประมาณ  พ.ศ. ๒๕๕๖  อบต. ท่ายางได้ตั้งจ่ายโครงการก่อสร้างหอกระจายข่าวประจำหมู่บ้าน  หมู่ที่ ๓,๔,๕,๖,๗  และ ๑๐  งบประมาณ  ๗๕๑,๘๐๐  บาท  โดยทำการก่อสร้างหอกระจายข่าวความสูง  ๑๓  เมตร  โครงเหล็กทำด้วยเหล็กฉาบสังกะสีขนาด  Ø  ๒ ๑/๒  นิ้ว  ถักด้วยเหล็กฉาบสังกะสีขนาด Ø  ๑  นิ้ว  ฐานกว้าง  ๑.๔๔  เมตร  พร้อมอุปกรณ์เครื่องขยายเสียงขนาดเพาว์เวอร์มิกซ์  ๕๕๐  วัตต์  ลำโพงขนาดปากกว้าง  ๑๕  นิ้ว  จำนวน  ๘  ดอก  พร้อมไมโครโฟน  เครื่องเล่น  CD  rec  ขนาด  ๓๐๐  วัตต์  ตู้ควบคุม  โต๊ะ  เก้าอี้  ปฏิบัติงานแต่ละจุด  เป็นเงิน  ๑๒๕,๓๐๐  บาท  ตามแบบที่ อบต. ท่ายางกำหนด  แต่เมื่อประกาศสอบราคาจ้างไปแล้ว  ๒  ครั้ง  ไม่มีผู้มาซื้อแบบแปลน  อบต. ท่ายางจึงขออนุมัติแก้ไขรายละเอียดใหม่คือ  โครงการก่อสร้างหอกระจายข่าวประจำหมู่บ้าน  หมู่ที่ ๓,๔,๕,๖,๗  และ ๑๐  ตั้งไว้  ๗๕๑,๘๐๐  บาท  เพื่อจ่ายเป็นค่าก่อสร้างหอกระจายข่าวประจำหมู่บ้าน  ขนาดความสูง  ๑๓  เมตร  กว้าง  ๔๐  เซนติเมตร  พร้อมอุปกรณ์เครื่องขยายเสียง  ขนาดไม่น้อยกว่า  ๑,๒๐๐  วัตต์  ลำโพงขนาดปากกว้าง  ๒๐  นิ้ว  จำนวน  ๘  ดอก  เครื่องเล่น  DVD,USB  เครื่องรับวิทยุ  ตู้ควบคุมอุปกรณ์ตามแบบที่ อบต. ท่ายางกำหนดแต่ละจุดๆ ละ  ๑๒๕,๓๐๐  บาท  พร้อมป้ายประชาสัมพันธ์โครงการตามแบบมาตรฐาน  จำนวน  ๑  ป้าย  










ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น  พ.ศ. ๒๕๔๑  และที่แก้ไขเพิ่มเติม  ข้อ ๒๙  การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์  ที่ดิน  และสิ่งก่อสร้าง  ที่ทำให้ลักษณะ  ปริมาณ  คุณภาพเปลี่ยน  หรือเปลี่ยนแปลงสถานที่ก่อสร้าง  ให้เป็นอำนาจอนุมัติของสภาท้องถิ่น  หวังว่าท่านสมาชิก อบต. คงอนุมัติให้แก้ไขเปลี่ยนแปลง  การก่อสร้างหอกระจายข่าวเป็นความต้องการของประชาชน  เราหลงผิดหลงถูกมาหลายครั้ง  จะสร้างระบบไร้สายก็มีปัญหา  ระบบสายก็มีปัญหา  เพราะพื้นที่ อบต. กว้าง  ถ้าเป็นระบบไร้สายต้องมีตัวแม่อยู่ที่ อบต.  ซึ่งพื้นที่ อบต. กว้างไกล  ไม่ทั่วถึง  การก่อสร้างหอกระจายข่าวดีที่สุด  เพื่อไว้ประชาสัมพันธ์ข้อมูลข่าวสารในพื้นที่  สรุป  การสร้างหอกระจายข่าวต้นทุนน้อย  มีประโยชน์มาก  ที่ผิดพลาดเพราะจับทางไม่ถูก  การขออนุมัติแก้ไขเปลี่ยนแปลงรายละเอียดเนื่องจากมีความผิดพลาด  การเขียนแบบช่างไม่สันทัดทุกเรื่อง  บางคนจบด้านโยธา  บางคนจบด้านช่างยนต์  การเขียนแบบมันไปคนละเรื่อง  ถ้าทำไปก็ไม่ดัง  ต้องมีตัวช่วยขยายเสียงเพิ่ม  ในการประกาศสอบราคาขายแบบ  ๒  ครั้ง  ไม่มีผู้สนใจซื้อ  เพราะซื้อแล้วก็ทำไม่ได้  อบต. ท่ายางจึงขออนุมัติแก้ไขเปลี่ยนแปลงต่อสภา  หวังว่าท่านสมาชิก อบต. คงเข้าใจและอนุมัติ  ขอบคุณมาก
นายประเสริฐ  ศรีเทพ
ไม่ทราบมีสมาชิกท่านใดจะอภิปราย  ขอเชิญครับ
นายเฉลิมพร  พุดซ้อน
อภิปราย  โครงการก่อสร้างหอกระจายข่าวมีอุปสรรคหลายครั้ง  ผมเคยอภิปรายในสภาว่าโครงการนี้หายไปไหน  การที่ประกาศสอบราคาแล้วไม่มีคนมาซื้อแบบ  และนายกได้นำเสนอสภาเพื่อขออนุมัติแก้ไขเปลี่ยนแปลงเพื่อให้สามารถดำเนินการได้  ผมขอชื่นชม  เพราะเป็นเรื่องที่เราต้องทำ  ข่าวสารทุกข่าวต้องใช้หอกระจายข่าว  การที่เราเป็นสมาชิก อบต. งานบ้านก็ต้องทำ  งานส่วนรวมก็ต้องทำ  เมื่อมีข่าวสารทุกเรื่องเราต้องบอกทุกครัวเรือนมันลำบาก  ทุกหมู่บ้านต้องการ  ผู้ใหญ่บ้าน  อสม.  อบต.  ต้องใช้  วันนี้ท่านผู้บริหารทำงานละเอียดต้องขอบคุณ
นายประเสริฐ  ศรีเทพ
ไม่ทราบมีสมาชิกท่านอื่นจะอภิปรายเพิ่มเติมหรือไม่  ผมขอเพิ่มเติมข้อ ๓.๓  การก่อสร้างหอกระจายข่าวหมู่บ้านอื่นมีแล้วใช่ไหม  นอกเหนือจากหมู่  ๓,๔,๕,๖,๗  และ ๑๐
นายสุเมธ  หลุ่ยจิ๋ว
ชี้แจง  การก่อสร้างหอกระจายข่าวหมู่บ้านไหนที่มีอยู่แล้วจะไม่ก่อสร้าง  เพราะของเก่ายังใช้ได้อยู่  ส่วนหมู่บ้านที่ไม่มีหรือที่ชำรุดจนไม่สามารถใช้การได้จึงจะก่อสร้าง  ซึ่งมีทั้งหมด  ๖  หมู่บ้าน
นายสากล  ชมบุตร
อภิปราย  การก่อสร้างหอกระจายข่าว  ผมเห็นด้วย  อยากจะเสนอแนะการก่อสร้างบางพื้นที่เป็นที่ของชาวบ้าน  ต้องมีหนังสืออุทิศด้วย
นายประดิษฐ์  ช่วยประคอง
อภิปรายเพิ่มเติม  โครงการก่อสร้างหอกระจายข่าวประจำหมู่บ้าน  ขอบคุณท่านนายก อบต. ที่เห็นความสำคัญเรื่องข่าวสาร  การก่อสร้างหอกระจายข่าว  อยากให้ท่านนายกรีบดำเนินการ  ตอนนี้หมู่ที่ ๔  จำเป็นอย่างสูง  ข่าวสารตกหล่นไปมาก  ข้อมูลไม่ถึงประชาชน  เพราะขาดการประชาสัมพันธ์  ชาวบ้านเรียกร้อง  ขอความอนุเคราะห์ให้นายกรีบดำเนินการ  และต้องขอบคุณสมาชิกสภา อบต. ทุกหมู่บ้านที่ให้ความสำคัญ  เห็นชอบให้ก่อสร้าง  เพราะเป็นสิ่งที่ชาวบ้านต้องการ
นายธีระศักดิ์  บุญมา
อภิปราย  ตอบคำถามประธานสภาฯ  การก่อสร้างหอกระจายข่าวนอกเหนือจาก  ๖  หมู่บ้านที่กำลังจะดำเนินการก่อสร้าง  สำหรับหมู่ที่ ๑  ใช้ได้แต่ไม่ทั่วถึง  จุดไกลๆ  พื้นที่ไกลๆ ยังมีปัญหา  ฝากท่านประธานสภาฯ ผ่านไปยังผู้บริหารช่วยพิจารณาด้วย
นายสิริวัฒน์  อำลอย
อภิปราย  สำหรับหมู่ที่ ๑๑  เครื่องขยายเสียงไม่สามารถใช้ได้
นายเกรียงไกร  เสือคำ
อภิปราย  ดูรายละเอียดการก่อสร้างหอกระจายข่าว  ของเดิมกับของใหม่  ของใหม่ไม่มีรายละเอียดของเหล็ก
นายประเสริฐ  ศรีเทพ
สมาชิกท่านใดจะอภิปรายเพิ่มเติม  ขอเชิญครับ  ถ้าไม่มีสมาชิกอภิปราย  ผมจะขอมติ  สมาชิกท่านใดเห็นชอบอนุมัติให้แก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ  พ.ศ. ๒๕๕๖  โครงการก่อสร้างหอกระจายข่าวประจำหมู่บ้าน  หมู่ที่ ๓,๔,๕,๖,๗  และ  ๑๐  โปรดยกมือครับ
มติที่ประชุม
เห็นชอบ จำนวน  ๒๐  เสียง  งดออกเสียง  ๑  เสียง(ประธาน)  เห็นเป็นอย่างอื่น  ไม่มี
ระเบียบวาระที่ ๔
เรื่องอื่นๆ (ถ้ามี)
นายประเสริฐ  ศรีเทพ
สำหรับการอภิปรายเรื่องอื่นๆ  ผมอยากทำความเข้าใจท่านสมาชิก  แต่ละท่านมีกี่เรื่องพูดให้จบก่อน  ไม่ใช่นึกได้นึกพูด  ขอเชิญครับ
นายบุญเลิศ  มุ่ย
อภิปราย  โครงการก่อสร้างถนนลาดยาง  หมู่ที่ ๙  ผู้รับจ้างมาเปิดหน้าดินเป็นหลุมเป็นบ่อ  แล้วไม่มาดำเนินการต่อ  ฝากผู้บริหารถามผู้รับจ้างจะไปดำเนินการเมื่อไหร่
นายประดิษฐ์  ช่วยประคอง
อภิปราย  โครงการก่อสร้างระบบประปา  หมู่ที่ ๔  ตอนนี้กำลังดำเนินการอยู่  ผู้รับจ้างเอาป้ายโครงการมาปักแล้ว  กรรมการตรวจการจ้างแล้วยัง  เพราะยังไม่วางถังประปาเลย  อีกอย่างการวางท่อประปายังไม่เรียบร้อย  ยังรั่วอยู่  สงสัยลืมทากาวยาแนว  ผมสงสัยครับ
นายสิริวัฒน์  อำลอย
อภิปราย  ชาวบ้านหมู่ที่ ๑๑  ฝากถามผู้บริหาร  ช่วงนี้ฝนตกบ่อย  ถนนสายข้างหอประชุมหมู่บ้านหมู่ที่ ๑๑  น้ำท่วมขังบ่อยครั้ง  ฝากผู้บริหารช่วยให้ส่วนโยธาไปตรวจสอบและแก้ปัญหาให้ด้วย  เพื่อไมให้น้ำท่วมขัง
นายเฉลิมพร  พุดซ้อน
อภิปราย  วันนี้มี  ๓  เรื่อง  ๑. โครงการซ่อมถนนทั้งตำบล  ๒. โครงการก่อสร้างถนนลาดยางสายสองขอน  ๓. การขยายเขตประปาหมู่บ้าน



เรื่องที่ ๑ เมื่อวานผมลงพื้นที่พร้อมผู้ใหญ่บ้านหมู่ที่ ๗  ผู้ช่วยผู้ใหญ่บ้าน  ซึ่งตรงกับวันแม่แห่งชาติ  สำรวจถนนทุกสาย  ถนนเกือบทุกสายดูไม่ได้  เป็นหลุมเป็นบ่อ  น้ำกัดเซาะ  ผมอภิปรายเพราะผมกำลังทำหน้าที่ตัวแทนของชาวบ้าน  ดูแลแก้ปัญหาความเดือดร้อนให้กับชาวบ้าน  มีหลายๆ คำถาม  เมื่อไหร่จะซ่อมถนน



เรื่องที่ ๒ การก่อสร้างถนนลาดยางสายสองขอน  หมู่ที่ ๗  โครงการนี้ทำสัญญานานแล้ว  ทำไมรองพื้นที่ไว้เป็นเดือนแล้ว  ชาวบ้านถามว่าเสร็จเมื่อไหร่  ผมตอบให้ไม่ได้ 

เรื่องที่ ๓  ขอบคุณนายก อบต. โครงการขยายเขตประปาหมู่ที่ ๗  จริงๆ แล้วเป็นโครงการก่อสร้างประปาด้วยงบประมาณของ SML  แต่ชาวบ้านเดือดร้อน  การใช้น้ำประปา  ท่อเมนที่มีอยู่ใช้ไม่ได้  นายก อบต. แก้ปัญหาความเดือดร้อนให้กับชาวบ้านโดยใช้งบกลาง  เพื่อขยายท่อประปา  งบประมาณประมาณหนึ่งแสนกว่าบาท  สำหรับหมู่ที่ ๗  ความเดือดร้อนเรื่องการใช้น้ำมีมาก  บางพื้นที่ตั้งแต่เป็น อบต. มา  เพื่อได้ใช้น้ำเมื่อไม่กี่วันนี้เอง  ที่ผ่านมาใช้งบประมาณแบบทิ้งๆ ขว้างๆ  เราต้องดูแลพี่น้องอย่างดีที่สุด  ความเดือดร้อนของพี่น้องประชาชนต้องแจ้งสภา อบต. เพื่อให้ได้ทราบว่าทำเมื่อไหร่  ขอบคุณครับ 
นายสุพจน์  ชูขันธ์
อภิปราย  มีเรื่องสอบถามโครงการในข้อบัญญัติฯ ปี ๕๖  ของหมู่ที่ ๑๒  โครงการก่อสร้างถนนคอนกรีตสายโคกส้มเหม้า  หมู่ที่ ๑๒  อบต. ท่ายางได้ดำเนินการจดซื้อจัดจ้างหลายวันแล้ว  แต่ผู้รับจ้างยังไม่เข้าดำเนินการ  ช่วงนี้ฝนตกบ่อย  เส้นทางขนส่งสินค้าทางการเกษตร  การสัญจรไปมาลำบากมาก  ฝากผู้บริหารช่วยแจ้งผู้รับจ้างให้รีบเข้ามาดำเนินการ  อย่าให้ชาวบ้านถามทุกวัน  ขอบคุณครับ
นายสากล  ชมบุตร
อภิปราย  มีเรื่องฝากผู้บริหารเรื่องการตรวจการจ้าง  การควบคุมงานของเจ้าหน้าที่  ไม่ค่อยไปควบคุม  ยกตัวอย่าง  โครงการก่อสร้างถนนของหมู่ที่ ๕  ไม่มีคนลงไปควบคุมงานเลย  ผมไม่ขอเอ่ยนาม  นายกช่วยติดตามให้ด้วย
นายวิสิทธิ์  บำรุงศรี
อภิปราย  ๒  เรื่อง
๑. การซ่อมแซมถนนลูกรังซึ่งจำเป็นมี  ๔  สาย



- สายบางพอ  สายควนธัมมัง  สายหน้าเกาะ  และสายยางสองขอน  อยากให้ผู้บริหารแจ้งให้ช่างลงไปสำรวจครับ







๒. ขอบคุณนายก อบต. และปลัด อบต. เรื่องโครงการขยายประปา  หมู่ที่ ๗  สายลาดทก  ระยะทางยาว  ๑,๘๐๐  เมตร  ขอบคุณครับ
นายบรรจง  สุวัฒโน
อภิปราย  เสนอแนะ  การดำเนินการก่อสร้างแต่ละหมู่บ้าน  เมื่อผู้รับจ้างเข้าดำเนินการในพื้นที่ขอให้ประธานสภาฯ ฝากผู้บริหารให้แจ้งสมาชิกสภา อบต. ในพื้นที่ด้วย  เพราะแต่ละโครงการที่ผ่านมา  สมาชิก อบต. ไม่รู้เรื่อง  ชาวบ้านถามผมก็ไม่รู้เรื่อง  เพราะอยู่ๆ  ผู้รับจ้างก็เข้ามาดำเนินการ  ผมขอฝาก  ขอบคุณครับ
นายประเสริฐ  ศรีเทพ
ไม่ทราบมีสมาชิก อบต. จะอภิปรายเพิ่มเติมอีกหรือไม่  ถ้าไม่มีผมขอเชิญท่านนายก อบต. ชี้แจง
นายสุเมธ  หลุ่ยจิ๋ว
ชี้แจง  สำหรับหมู่ที่ ๙  โครงการก่อสร้างถนนลาดยางล่าช้า  เดี๋ยวจะแจ้งให้ผู้รับจ้างรีบดำเนินการ  ส่วนการแจ้งเข้าดำเนินการของผู้รับจ้างแต่ละหมู่บ้าน  ต่อไปจะให้เจ้าหน้าที่แจ้ง ส.อบต. ในพื้นที่ทุกครั้ง  หมู่ที่ ๔  การก่อสร้างระบบประปา  การติดตั้งป้ายประชาสัมพันธ์โครงการ  ตามระเบียบฯ โครงการก่อสร้างที่งบประมาณ  ๑  แสนบาทขึ้นไป  หลังจากทำสัญญาให้ติดตั้งป้ายภายใน  ๗  วัน  เพื่อจะได้ประชาสัมพันธ์โครงการว่าโครงการที่กำลังก่อสร้างระยะทางเท่าไร  กว้างกี่เมตร  จะแล้วเสร็จเมื่อไหร่  ใครเป็นผู้ควบคุมงาน  ใครเป็นกรรมการตรวจการจ้าง  เรื่องท่อรั่ว  ตอนนี้งานยังไม่แล้วเสร็จ  ผู้รับจ้างยังไม่ส่งมอบงานจ้าง  อบต. ไม่สามารถไปแจ้งเขาได้  หมู่ที่ ๑๑  เรื่องน้ำท่วมขัง  ถ้าต้องการทำคูระบายน้ำ  ต้องบรรจุไว้ในแผนพัฒนา  ๓  ปี  หมู่ที่ ๗  การซ่อมแซมถนน  หลังจากเลิกประชุมให้สมาชิก อบต. ไปแจ้งส่วนโยธาว่าจะซ่อมถนนสายไหนบ้าง  สำหรับถนนที่ผู้รับจ้างดำเนินการยังไม่แล้วเสร็จเดี๋ยวจะประสานให้  เรื่องการขยายประปาหมู่บ้าน  ผมดูแล้วสงสาร  อยากช่วยเหลือ  อยากแก้ปัญหาความเดือดร้อนให้กับชาวบ้าน  โครงการก่อสร้างประปาใช้งบประมาณ  SML  ประมาณ  ๒ – ๓  แสนบาท  โดยใช้ท่อเมนเก่าที่เคยวางท่อไว้  ซึ่งบางจุด  ๔  นิ้ว  บางจุด  ๓  นิ้ว  และบางจุดท่ออุดตัน  ทำให้น้ำไมไหล  ผมก็เลยให้ช่างโยธาไปสำรวจระยะทางในการขยายประปา  และประมาณการค่าใช้จ่าย  โดยใช้งบกลางเพื่อแก้ปัญหาความเดือดร้อนให้กับชาวบ้าน  ส่วนไหนที่ผมช่วยได้ผมก็จะช่วย  บางครัวเรือนตั้งแต่เป็น อบต. มา ตั้งแต่ปี ๔๐  ไม่เคยได้ใช้น้ำประปาเลย  ผมก็เลยแก้ปัญหาความเดือดร้อนด้วยการใช้งบประมาณแสนกว่าบาทในการขยายท่อประปาให้กับหมู่ที่ ๗  ตำบลท่ายาง  สำหรับหมู่ที่ ๑๒  โครงการก่อสร้างถนน  คสล. สายโคกส้มเหม้า  จะให้เจ้าหน้าที่ทำหนังสือแจ้งให้ผู้รับจ้างมาทำสัญญา  สำหรับหมู่ที่ ๕  เจ้าหน้าที่ควบคุมงานไม่ลงไปพื้นที่เพื่อควบคุมงานก่อสร้าง  เดี๋ยวผมจะเตือนให้ตามที่สมาชิก อบต. อภิปราย  ผมก็ตอบทุกประเด็นแล้วนะครับ
นายเฉลิมพร  พุดซ้อน
อภิปรายเพิ่มเติม  เสนอแนะการซ่อมแซมถนน  บางครั้ง ส.อบต. แจ้งไว้  ๔  สาย  แต่เมื่อไปสำรวจได้  ๓  สาย  ฝากผู้บริหารเวลาช่างลงพื้นที่ไปสำรวจเส้นทาง  ช่วยโทรแจ้ง       ส.อบต. ในพื้นที่ด้วย  อยากให้ทำให้ครบถ้วน  ที่ผ่านมาผิดพลาดมาก
นายสุเมธ  หลุ่ยจิ๋ว
ชี้แจง  สำหรับถนนบางครั้งที่สำรวจมาแล้วไม่ได้ดำเนินการทุกสายเนื่องจากงบประมาณไม่เพียงพอ  แต่ถ้าจะตัดต้องถามสมาชิก อบต. ก่อนทุกครั้งครับ
นายประเสริฐ  ศรีเทพ
ครับวันนี้ที่ประชุมสภาได้ประชุมครบทั้ง  ๔  วาระแล้ว  พรุ่งนี้เราก็มาประชุมอีกครั้ง  ให้สมาชิก อบต. ทุกท่านเข้าร่วมประชุมโดยพร้อมเพรียงกัน  เป็นการพิจารณาร่างข้อบัญญัติงบประมาณรายจ่ายประจำปีงบประมาณ  พ.ศ. ๒๕๕๗  ให้สมาชิก อบต. ทุกท่านเข้าร่วมประชุม  สำหรับวันนี้ขอบคุณสมาชิก อบต. ทุกท่าน  ขอปิดการประชุม


ปิดประชุมเวลา  ๑๓.๐๐  น.
ลงชื่อ


ผู้ตรวจรายงานการประชุม
  ลงชื่อ
    
             ผู้บันทึกรายงานการประชุม
                    นายประเสริฐ  ศรีเทพ
  
                                  นางสุขิตา   ศรีสุวรรณ
      ประธานสภาองค์การบริหารส่วนตำบลท่ายาง
          เลขานุการสภาองค์การบริหารส่วนตำบลท่ายาง




ลงชื่อ


ผู้ตรวจรายงานการประชุม




       นายสุพจน์   ชูขันธ์

ผู้ตรวจรายงานการประชุม




       นายเฉลิมพร  พุดซ้อน




ลงชื่อ


ผู้ตรวจรายงานการประชุม




       นายเกรียงไกร   เสือคำ
เลขานุการสภาฯ 

